Kamu bisa jelasin ke aku soal Erwin von Witzleben dalam bahasa melayu?

Job Wilhelm Georg Erdmann Erwin von Witzleben (4 Disember 1881 – 8 Ogos 1944) adalah seorang Fil Marsyal  Jerman semasa Perang Dunia II. Pada September 1939, Generaloberst Witzleben, mengambil alih Tentera Darat Pertama Jerman yang bertempat di Perbatasan Barat. Apabila Jerman menyerang Perancis pada 10 Mei 1940, Tentera Darat Pertama adalah sebahagian daripada Kumpulan Tentera Darat C. Pada 14 Jun ia menerobos masuk ke Garis Maginot, dan dalam masa 3 hari telah memaksa beberapa divisyen Perancis menyerah kalah. Beliau  adalah salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-8 dalam senioriti Tentera Darat Jerman

Pada tahun 1941 beliau juga dilantik sebagai Panglima Tertinggi OB West, menggantikan Generalfeldmarschall Gerd von Rundstedt, tetapi setahun kemudian melepaskan jawatannya atas alasan kesihatan. Namun, sesetengah sumber mendakwa beliau telah dipaksa bersara selepas mengkritik kerajaan kerana menceroboh Soviet Union pada 22 Jun 1941. Seorang konspirator utama dalam  Plot 20 Julai, beliau telah dicalonkan sebagai Panglima Tertinggi Wehrmacht didalam kerajaan pasca Nazi jika plot itu berjaya. Pada 8 Ogos 1944, selepas dibicarakan oleh "Mahkamah Rakyat" (Volksgerichtshof), Witzleben telah dihukum gantung sampai mati di Penjara Plötzensee, Berlin.